ಪ್ಲಾಸ್ಟಿಕ್ ಮುಕ್ತ ಕಾರ್ಯಕ್ರಮಕ್ಕೆ ಕೋಲಾರದ ಹಾರೋಹಳ್ಳಿಯಲ್ಲಿ ಚಾಲನೆ ಕೋಲಾರ,ಜ.04ಹಿ.ಸ : ಪ್ಲಾಸ್ಟಿಕ್ ಮುಕ್ತವಾದರೆ ಆರೋಗ್ಯ ಗುಣಮಟ್ಟ ಹೆಚ್ಚುತ್ತದೆ. ಪ್ಲಾಸ್ಟಿಕ್ ತ್ಯಾಜ್ಯ ಮುಕ್ತ ಕೋಲಾರ ಕಾರ್ಯಕ್ರಮ ಅಡಿಯಲ್ಲಿ 15ನೇ ವಾರ್ಡಿನ ಹಾರೋಹಳ್ಳಿಯಲ್ಲಿ ಹಮ್ಮಿಕೊಂಡಿದ್ದ ಕಾರ್ಯಕ್ರಮಕ್ಕೆ ನಗರಸಭೆ ಸದಸ್ಯೆ ಸಂಗೀತ ರವರು ರಸ್ತೆಯಲ್ಲಿ ಇದ್ದಂತಹ ಪ್ಲಾಸ್ಟಿಕ್ ತ್ಯಾಜ್ಯ ಖಾಲಿ ಚೀಲಕ್ಕೆ ತುಂಬಿಸುವ ಮುಖೇನ ಉದ್ಘಾಟನೆ ಮಾಡಿದರು.ಈ ಸಂದರ್ಭದಲ್ಲಿ ಮಾತನಾಡಿ ಸಂಗೀತ ಹಾರೋಹಳ್ಳಿ ಭಾಗದಲ್ಲಿ ಒಳ್ಳೆಯ ಕಾರ್ಯಕ್ರಮ ಏರ್ಪಡಿಸಿದ್ದು, ಈ ಕಾರ್ಯಯೋಜನೆಯ ಮೂಲಕ ಕೋಲಾರ ನಗರದ ಎಲ್ಲಾ ವಾರ್ಡ್ಗಳಲ್ಲಿ ಪ್ಲಾಸ್ಟಿಕ್ ತ್ಯಾಜ್ಯವನ್ನು ಬೇರ್ಪಡಿಸಿ ಈಕೋ ಬ್ರಿಕ್ಸ್ ಮಾಡುತ್ತಿರುವುದು ಬಹಳ ಒಳ್ಳೆಯ ವಸ್ತುವಿನ ಕಾಯಕವಾಗಿದೆ ಇಕೋ ಬ್ರಿಕ್ಸ್ನಲ್ಲಿ ಮನೆಯ ಗೋಡೆಗಳನ್ನು ನಿರ್ಮಿಸಿರುವುದು ಹಾಗೂ ತೊಟ್ಟಿಗಳನ್ನು ನಿರ್ಮಿಸಿರುವುದು ಮನೆಯಂಗಳದಲ್ಲಿ ಈ ರೀತಿಯಾದ ಪ್ಲಾಸ್ಟಿಕ್ ಅನ್ನು ಬಳಸಿ ಮಾಡುತ್ತಿರುವುದು ಕೋಲಾರಕ್ಕೆ ಮುಂದಿನ ದಿನಗಳಲ್ಲಿ ಪ್ಲಾಸ್ಟಿಕ್ ತ್ಯಾಜ್ಯವನ್ನು ಅಂತ್ಯ ಆಗುವುದು ನಿಜ ಎಲ್ಲರೂ ಸಹ ಸಹಕಾರದೊಂದಿಗೆ ಕಾರ್ಯದಲ್ಲಿ ತೊಡಗಿಸಿಕೊಂಡರೆ ಕೋಲಾರವನ್ನು ತ್ಯಾಜ್ಯಮುಕ್ತ ಮಾಡುವುದು ಸರಿಯಾದ ವಿಚಾರವಾಗಿದೆ ಎಂದ ಅವರು, ನಮ್ಮ ವಾರ್ಡಿನಲ್ಲಿ ಮುಂದಿನ ದಿನಗಳಲ್ಲಿ ಮನೆ ಮನೆ ಬಾಗಿಲಿಗೆ ಪ್ಲಾಸ್ಟಿಕ್ ತ್ಯಾಜ್ಯವನ್ನು ಮುಕ್ತ ಮಾಡುವುದರ ಕಾರ್ಯಕ್ರಮಗಳನ್ನು ಹಮ್ಮಿಕೊಳ್ಳುತ್ತೇನೆ ಎಂದು ತಿಳಿಸಿದರು.ಕಾರ್ಯಕ್ರಮದಲ್ಲಿ ಗಮನ ಮಹಿಳಾ ಸಮೂಹದ ಶಾಂತಮ್ಮ ಮಾತನಾಡಿ, 15ನೇ ವಾರ್ಡಿನ ಯುವಪಡೆ ಸಿದ್ಧವಾಗಿದೆ. ಯುವಕರು ಮನಸ್ಸು ಮಾಡಿದರೆ ಏನೆಲ್ಲ ಸಾಧಿಸಬಹುದೆಂದು ಈ ದಿನ ನಡೆದಂತಹ ಕಾರ್ಯಕ್ರಮವೇ ಉದಾಹರಣೆಯಾಗಿ ನೋಡಬಹುದು. ಮುಂದಿನ ದಿನಗಳಲ್ಲಿ ಸತತವಾಗಿ ಪ್ರತಿ ಮನೆ ಮನೆಗೂ ಭೇಟಿ ಮಾಡಿ ಪ್ಲಾಸ್ಟಿಕ್ ತ್ಯಾಜ್ಯ ವಸ್ತುಗಳನ್ನು ಈಕೋ ಬ್ರಿಕ್ಸ್ ಮಾಡುವುದನ್ನು ತೋರಿಸಿ ಕೊಡುತ್ತೇವೆ. ಈ ರೀತಿಯಾಗಿ ಮಾಡಿಕೊಂಡು ಕೊಟ್ಟವರಿಗೆ ಪರಿಸರ ದಿನಾಚರಣೆಯಂದು ಬಹುಮಾನಗಳನ್ನು ಕೊಡುತ್ತೇವೆ ಎಂದರು.ಪರ್ಯಾವರಣ ದಕ್ಷಿಣ ಪ್ರಾಂತ್ಯದ ಕೆ.ಎನ್ ತ್ಯಾಗರಾಜ ಮಾತನಾಡಿ, ಪ್ಲಾಸ್ಟಿಕ್ ತ್ಯಾಜ್ಯವನ್ನು ಸುಡದೆ ತಡೆಯುವುದು ನಮ್ಮೆಲ್ಲರ ಜ್ಞಾನ ಆಗಬೇಕಾಗಿದೆ ಪ್ಲಾಸ್ಟಿಕ್ನಿಂದ ಹಲವು ರೋಗಗಳಿಗೆ ತುತ್ತಾಗದೆ ಪ್ಲಾಸ್ಟಿಕ್ ಕಸವನ್ನು ಸುಡದೆ ಇರುವ ಹಾಗೆ ಮಾಡಿ ಆರೋಗ್ಯವನ್ನು ಸ್ವಚ್ಛತೆಯಿಂದ ಮನುಷ್ಯರು ಬದುಕಬೇಕೆಂದು ಹೇಳಿದರು.ಪ್ಲಾಸ್ಟಿಕ್ ತ್ಯಾಜ್ಯಮುಕ್ತ ಕೋಲಾರ ಸಂಚಾಲಕ ಮಹೇಶ್ ರಾವ್ ಕದಂ ಮಾತನಾಡಿ, ಐದು ವರ್ಷಗಳ ಕಾಲ ನಿರಂತರವಾಗಿ ನಡೆಯುವಂತಹ ಈ ಅಭಿಯಾನವನ್ನು ಕೋಲಾರ ನಗರ ಜನತೆ ಮನಸ್ಸು ಮಾಡಿ ಸಹಕಾರ ಕೊಟ್ಟಲ್ಲಿ ಪ್ಲಾಸ್ಟಿಕ್ಕನ್ನು ತಡೆಯಬಹುದು ಮತ್ತು ಪ್ಲಾಸ್ಟಿಕ್ ಬಳಕೆ ಮಾಡುವಂತಹ ಎಲ್ಲಾ ವಸ್ತುಗಳನ್ನು ನಿಷೇಧಿಸಬಹುದು ಎಂದು ತಿಳಿಸಿದರು. ಸಂಚಾಲಕ ಬಿ.ಶಿವಕುಮಾರ್ ಮಾತನಾಡಿ, ಕಾರ್ಯಕ್ರಮದ ನಂತರ ದಿನಗಳಲ್ಲಿ ಬಹುತೇಕ ಕಾರ್ಯಕ್ರಮಗಳು 15ನೇ ವಾರ್ಡ್ನಲ್ಲಿ ಹಮ್ಮಿಕೊಳ್ಳುತ್ತೇವೆ. ಈಗಾಗಲೇ ಯುವಕರನ್ನು ಜಾಗೃತಗೊಳಿಸಿ ಪ್ಲಾಸ್ಟಿಕ್ ಮುಕ್ತ ಮಾಡುವ ಗುರಿಗೆ ವಿಷಯಗಳನ್ನು ವ್ಯಕ್ತಪಡಿಸುತ್ತಿದ್ದೇವೆ ಎಂದರು.ಕಾರ್ಯಕ್ರಮದಲ್ಲಿ ನಿಸರ್ಗ ಯುವ ಸ್ನೇಹಿ ಬಳಗದ ವೇಣು, ಕೇಶವ, ರಂಜಿತ್, ವೆಂಕಟೇಶ್, ದರ್ಶನ್, ಅಜಯ್, ಶ್ರಾವಣಿ, ಅಕ್ಷಯ, ಸವಿತಾ, ವಂದನ, ಗಮನ ಮಹಿಳೆಯ ಸಮೂಹದ ಲಕ್ಷ್ಮಿ, ಸಂಧ್ಯಾ, ಜಾಗೃತಿ ಯುವದಳ ಹೂವಳ್ಳಿ ನಾಗರಾಜ್, ಎಂಗ್ ಇಂಡಿಯಾ ಸೊಸೈಟಿಯ ಶಂಶೀರ್, ಈ ನೆಲ ಜಲ ವೆಂಕಟಾಚಲಪತಿ ಮತ್ತು ಕೊಂಡರಾಜನಹಳ್ಳಿ ಮಂಜುಳಾರವರು ಭಾಗವಹಿಸಿದ್ದರು. ಚಿತ್ರ : ಕೋಲಾರ ನಗರದ ಹಾರೋಹಳ್ಳಿ ಬಡಾವಣೆಯಲ್ಲಿ ಪ್ಲಾಸ್ಟಿಕ್ ಮುಕ್ತ ಆಂದೋಲನಕ್ಕೆ ನಗರಸಭೆಯ ಸದಸ್ಯ ಸಂಗೀತ ಚಾಲನೆ ನೀಡಿದರು.